На основу Одлуке Скупштине општине Жагубица (''Службени гласник општине Жагубица“, број 17/2024), Одељење за привреду и економски развој као носилац активности на изради и припреми Локалног плана управљања отпадом, сачинило је

ИЗВЕШТАЈ  
О СПРОВЕДЕНОЈ ЈАВНОЈ РАСПРАВИ И ОДРЖАНОЈ ЈАВНОЈ ПРЕЗЕНТАЦИЈИ О  
НАЦРТУ ЛОКАЛНОГ ПЛАНА УПРАВЉАЊА ОТПАДОМ ОПШТИНЕ ЖАГУБИЦА (2025-2035)

Јавна расправа о Нацрту Плана управљања отпадом општине Жагубица спроведена је у периоду од 15.11-30.11.2024.године. Током јавне расправе Нацрт Плана управљања отпадом општине Жагубица (2025-2035) и обавештење било је истакнуто на сајту општине Жагубица [www.zagubica.ls.gov.rs](http://www.zagubica.ls.gov.rs) и на огласној табли у Општинској управи општине Жагубица, a и редовно је објављивано на радио и ТВ Хомоље Жагубица. Jавни увид у Нацрт документа током трајања јавне расправе био је омогућен свим заинтересованим лицима радним данима у Одељењу за привреду и економски развој.

Јавна презентација о Нацрту Плана управљања отпадом општине Жагубица (2025-2035) одржана је дана 26.11.2024.године са почетком у 12 часова у сали едукативног Пчеларског центра, улица Трг Јована Шербановића број 5 у Жагубици. Јавну презентацију је организовало и водило Одељење за привреду и економски развој.

На јавну презентацију позвани су и на истој учествовали чланови Општинске радне групе за израду Нацрта плана управљања отпадом (2025-2035), представници Општине Жагубица, представници стручних служби Општинске управе Жагубица, представници заинтересованих страна за израду Локалног плана (ЈКП ,,Белосавац'' Жагубица, ЈП за планирање и управљање пројектима општине Жагубица, представници младих, представници цивилног друштва, представници привреде, представници образовних установа, представници медија и заинтересовани грађани).

Техничку подршку у изради Локалног плана управљања отпадом пружио је ПРОГРАМ ЕУ ПРО-Локално управљање за људе и природу, чији је консултант госпођица Нина Цветановић присуствовала и на јавној презентацији, а партнер који је пружио стручну подршку приликом израде Плана управљања отпадом је Регионална развојна агенција ,,Браничево-Подунавље'' из Пожаревца. На јавној презентацији Плана присуствовали су и представници Београдске отворене школе.

У периоду спровођења јавне расправе није било достављених предлога, сугестија и коментара. На самој јавној презентацији Нацрта Плана управљања отпадом, након презентације од стране Одељења за привреду и економски развој, такође није било предлога, сугестија и коментара за измене и допуне Нацрта Плана.

Број: IV-01-38-532-1/24

Датум: 02.12.2024.године

ОДЕЉЕЊЕ ЗА ПРИВРЕДУ И ЕКОНОМСКИ РАЗВОЈ